Title: 219
Author: NovotnyJ
Last saved by: jost
Company: MH SR

-Návrh-
Z Á K O N

z .......2005

o orgánoch štátnej správy vo veciach drogových prekurzorov  a o zmene a doplnení niektorých zákonov

Národná rada Slovenskej republiky sa uzniesla na tomto zákone:

Čl. I

§ 1

Predmet úpravy

Tento zákon ustanovuje pôsobnosť orgánov štátnej správy vo veciach drogových prekurzorov,^)opatrenia na kontrolu a monitorovanie pohybu a zaobchádzania s drogovými prekurzormi a ukladanie správnych sankcií a pokút za porušenie povinností prevádzkovateľa.^)

^) Nariadenie  Rady (ES) č. 111/2005 zo dňa 22.12.2004, ktorým sa ustanovujú pravidlá sledovania obchodu s drogovými prekurzormi medzi Spoločenstvom a tretími krajinami (Ú. v. EÚ L 022 z 26.1.2005) a Nariadenie Európskeho parlamentu a Rady (ES) č. 273/2004 zo dňa 11. februára 2004 o drogových prekurzoroch (Ú. v. EÚ L 047 z 18.2.2004).

^) Čl. 2 písm. f) nariadenia  Rady (ES) č. 111/2005 a čl. 2 písm. d) nariadenia Európskeho parlamentu a Rady (ES) č. 273/2004

§ 2

Orgány štátnej správy vo veciach drogových prekurzorov 

Štátnu správu vo veciach drogových prekurzorov vykonávajú
a)	Štátny ústav pre kontrolu liečiv (ďalej len “ústav“ ),^) 

^) § 58 ods. 1 písm. c) a  ods. 2 zákona č. 140/1998 Z. z. o liekoch a zdravotníckych pomôckach a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení  zákona Národnej rady Slovenskej republiky č. 220/1996 Z. z. o reklame, v znení neskorších predpisov

      b) Ministerstvo hospodárstva Slovenskej republiky (ďalej len “ministerstvo  hospodárstva“),
c)   Ministerstvo vnútra Slovenskej republiky (ďalej len “ministerstvo vnútra“ ),
      d)  Colné riaditeľstvo Slovenskej republiky (ďalej len „colné riaditeľstvo“), colné úrady a colný kriminálny    úrad. ^)

^) § 8,9 a 11 zákona č. 652/2004 Z. z. o orgánoch štátnej správy v colníctve a o zmene a doplnení niektorých zákonov.

§ 3

Pôsobnosť ústavu

(1) Ústav 
           a)   kontroluje a posudzuje primeranosť materiálneho, priestorového  a  personálneho vybavenia pre požadovaný  druh a rozsah činnosti  a administratívno-technické opatrenia na zabránenie zneužitia určených látok na  nezákonnú výrobu omamných látok a psychotropných látok u prevádzkovateľov, ktorí žiadajú o vydanie povolenia na  zaobchádzanie s určenými   látkami^) , ktoré chcú uvádzať na trh,^) uskutočňovať ich vývoz,^) dovoz^) alebo vykonávať sprostredkovateľské činnosti^) pri ich vývoze alebo dovoze,

^) Čl.2 písm. a) nariadenia Rady (ES) č. 111/2005 a čl. 2 písm. a) nariadenia Európskeho parlamentu a Rady (ES) č. 273/ 2004

^) Čl. 2 písm. c) nariadenia Európskeho parlamentu a Rady (ES) č. 273/2004

^) Čl. 2 písm. d) nariadenia  Rady (ES) č. 111/2005

^) Čl. 2 písm. c) nariadenia  Rady (ES) č. 111/2005

^) Čl. 2 písm. e) nariadenia Rady (ES) č. 111/2005

            b)  vydáva povolenia, osobitné  povolenia, registrácie alebo osobitné registrácie podľa osobitných predpisov ^) na základe žiadosti prevádzkovateľa a výsledkov kontroly podľa písmena a),

^) Čl. 3 nariadenia Európskeho parlamentu a Rady (ES) č. 273/2004 a čl. 6 až 8 nariadenia  Rady (ES) č.  111/2005.

            c) vyznačuje zmeny údajov v povolení, v osobitnom povolení, v registrácii alebo v osobitnej registrácii, dočasne pozastavuje činnosť prevádzkovateľov,   zrušuje povolenia  a rozhoduje o zániku povolenia,
            d)   vedie evidenciu držiteľov povolení a držiteľov registrácie,
e)   kontroluje dodržiavanie tohto zákona a osobitných predpisov^1) v rámci svojej pôsobnosti,
            f)  oznamuje ministerstvu hospodárstva kontrolou zistené nedostatky s návrhom na uloženie pokuty podľa § 9, 
            g)  poskytuje ministerstvu vnútra a colnému riaditeľstvu podľa § 5 ods. 2 bezodkladne požadované  informácie súvisiace s plnením úloh podľa tohto zákona.
            
     (2) Pri činnostiach podľa odseku 1 písm. b) a c) postupuje ústav podľa osobitného predpisu^).

^) Čl. 3 a 14 písm.a) nariadenia Európskeho parlamentu a Rady (ES) č. 273/2004.

     (3) Pri vydávaní osobitných povolení pre prevádzkovateľov, ktorí sú poskytovateľmi lekárenskej starostlivosti, ústav prihliada na dokumentáciu, ktorú poskytli v rámci žiadosti o vydanie povolení podľa osobitných predpisov^) 

^) § 3 až 8 a § 34 až 38a zákona č. 140/1998 Z. z. a § 4 až 10 zákona č. 139/1998 Z. z.   o omamných látkach, psychotropných látkach a prípravkoch v znení neskorších predpisov

      (4) Ústav súčasne s doručením originálu rozhodnutia o vydaní povolenia, osobitného povolenia prevádzkovateľovi alebo oznámenia o registrácii alebo osobitnej registrácii prevádzkovateľa podľa odseku 1 písm. b) alebo originálu rozhodnutia alebo oznámenia o vyznačení zmeny podľa odseku 1 písm. c) doručí kópiu tohto rozhodnutia alebo oznámenia ministerstvu hospodárstva  ministerstvu vnútra a colnému riaditeľstvu podľa § 5 ods. 2.

§ 4

Pôsobnosť ministerstva hospodárstva

(1) Ministerstvo hospodárstva 
a)	vydáva, dočasne pozastavuje a zrušuje  povolenia na vývoz určených látok (ďalej len „vývozné povolenie“)  a uskutočňuje predvývozné oznámenia podľa osobitných predpisov,^)

^) Čl. 11 až 19 nariadenia  Rady (ES) č. 111/2005.

b)	vydáva, dočasne pozastavuje a zrušuje  povolenia na dovoz určených látok (ďalej len „dovozné povolenie“) podľa osobitných predpisov,^)

^) Čl. 20 až 25 nariadenia  Rady (ES) č. 111/2005.

c)	kontroluje dodržiavanie tohto zákona a osobitných predpisov^1) v rámci svojej pôsobnosti,
d)	ukladá pokuty podľa § 9 na základe vlastných zistení podľa písmena c) a koná vo veci uloženia pokuty na základe oznámenia podľa § 3 ods.1 písm. f) a § 5 ods. 2 písm. f),
e)	eviduje a vyhodnocuje hlásenia od prevádzkovateľov ^) na vypracovanie súhrnných správ podľa písm. g) a o výsledkoch vyhodnotenia hlásení informuje orgány štátnej správy podľa § 3 a 5 v oblasti určených látok; ak prevádzkovateľ opakovane neposkytne hlásenie , oznámi túto skutočnosť ústavu s návrhom na zrušenie povolenia,

^)  Čl. 8 nariadenia Európskeho parlamentu a Rady (ES) č. 273/2004 a čl. 9 nariadenia  Rady (ES) č. 111/2005.

f)	vedie evidenciu
               1.vývozov a vývozcov určených látok do tretích krajín a do členských štátov    Európskej únie (ďalej    len „členský štát“) a dovozov a dovozcov určených  látok z tretích krajín a z členských štátov ,
2.prevádzkovateľov, ktorí zaobchádzajú s určenými látkami kategórie 1 a 2 alebo   vyvážajú určené látky kategórie 3 na základe kópií rozhodnutí o povolení alebo registrácii  vydaných ústavom v rozsahu údajov uvedených v povolení alebo oznámení o registrácii,
g)	spracúva súhrnné správy o medzinárodnom obchode s určenými látkami a o uvádzaní   určených látok na trh a poskytuje ich Európskej komisii spolu s ďalšími údajmi požadovanými podľa osobitných predpisov,^)

^) Čl. 13 ods.1 nariadenia Európskeho parlamentu a Rady (ES) č. 273/2004 a čl. 32 nariadenia  Rady (ES) č. 111/2005

h)	zhromažďuje a poskytuje príslušným orgánom štátnej správy odborné informácie o určených látkach,
      i) poskytuje ministerstvu vnútra a colnému riaditeľstvu podľa § 5 ods.2 požadované informácie súvisiace s plnením úloh podľa  tohto zákona,
      j) informuje Európsku komisiu a  členské štáty    o pôsobnosti orgánov štátnej správy v súlade s osobitnými predpismi.^)

^) Čl. 11 ods. 1 nariadenia Európskeho parlamentu a Rady (ES) č. 273/2004 a čl. 27 nariadenia  Rady (ES) č. 111/2005

(2) Ak ministerstvo hospodárstva zistí, že vývozca podľa osobitného predpisu ^)  prekročil určený limit na vývoz určených látok kategórie 3, oznámi túto skutočnosť ústavu, ministerstvu vnútra a colnému riaditeľstvu a podľa § 5 ods. 2.

^) Čl. 7 ods. 2  nariadenia  Rady (ES) č. 111/2005.

(3) Za účelom spracovania súhrnných správ podľa odseku 1 písm. g) pre potreby Európskej komisie poskytuje Štatistický úrad Slovenskej republiky ministerstvu hospodárstva na základe jeho žiadosti do 10 dní od doručenia žiadosti údaje^) o

^)  § 30 ods. 3 a § 31 ods. 1 písm. d) zákona č. 540/2001 Z. z.  o štátnej štatistike v znení zákona 
č. 215/ 2004 Z. z..

1.	vývoze, krajine určenia, intrakomunitárnom obchode, členskom štáte zaslania alebo členskom štáte určenia,^) dovoze a krajine pôvodu každej určenej látky a 

^) Nariadenie Európskeho parlamentu a Rady (ES) č. 638/2004 zo dňa 31. marca 2004 o štatistike spoločenstva, ktorá sa vzťahuje na obchod s tovarmi medzi členskými štátmi a ktorou sa zrušuje nariadenie Rady (EHS) 
č. 3330/91 (Ú. v. EÚ L 102 zo 7.4.2004)

2.	 každom prevádzkovateľovi, ktorý takýto dovoz, vývoz alebo intrakomunitárny obchod uskutočnil.

(4) Rozsah, formu a termín podávania hlásení podľa odseku 1 písm. e) upraví všeobecne záväzný právny predpis, ktorý vydá ministerstvo hospodárstva.

§ 5

Pôsobnosť  ministerstva vnútra, colného riaditeľstva, colných úradov a colného kriminálneho úradu,

(1) Ministerstvo vnútra a colné riaditeľstvo
a) zhromažďujú a vyhodnocujú všetky informácie o prevádzkovateľoch a iných subjektoch, ktorí oprávnene alebo neoprávnene zaobchádzajú s určenými látkami a  o všetkých skutočnostiach súvisiacich s určenými látkami,
b) preverujú a dokumentujú činnosť prevádzkovateľov vyplývajúcu z porušenia ustanovení  tohto zákona a osobitného predpisu,^)

^) Zákon č.  140/1961 Zb.  Trestný zákon v znení neskorších predpisov.

c) preverujú  oznámenia  o   skutočnostiach  súvisiacich  s určenými  a neurčenými látkami^) od prevádzkovateľov, orgánov štátnej správy uvedených v § 2 a z iných zdrojov,

^) Čl.2 písm. b) nariadenia  Rady (ES) č. 111/2005 a čl. 2 písm. b) nariadenia Európskeho parlamentu a Rady (ES) č. 273/ 2004.

d) kontrolujú dodržiavanie ustanovení tohto zákona a osobitných predpisov ^1) a v prípadoch zistenia skutočností, nasvedčujúcich tomu, že bol spáchaný trestný čin,  postupujú ich orgánom činným v trestnom konaní,^)

^) § 8 ods. 1 zákona č. 141/1961 Zb. o trestnom konaní súdnom (Trestný poriadok) v znení neskorších predpisov

      e) oznamujú ministerstvu hospodárstva kontrolou zistené nedostatky s návrhom na uloženie pokuty podľa § 9,
      f) zhromažďujú a vyhodnocuje informácie, ktoré im poskytli prevádzkovatelia podľa   osobitných predpisov,^)

^) Čl. 9 ods. 1 nariadenia  Rady  (ES) č. 111/2005 a čl. 8 ods. 1 nariadenia Európskeho parlamentu a Rady (ES) č. 273/2004.

g) vypracovávajú usmernenia podľa osobitných predpisov^) pre prevádzkovateľov,  s ktorými uzavreli dohodu o dobrovoľnej spolupráci,

^) Čl. 10 nariadenia  Rady (ES) č. 111/2005 a čl. 9 nariadenia Európskeho parlamentu a Rady (ES) č. 273/2004.

      h) oznamujú Európskej komisii údaje o určených látkach, ktoré boli zhabané alebo prepadli v prospech štátu alebo bolo pozastavené ich uvádzanie na trh v súlade s požiadavkami osobitného predpisu.^)

^) Čl. 14 písm. f) nariadenia Európskeho parlamentu a Rady (ES) č. 273/2004 a čl. 28 nariadenia Rady (ES) č. 111/2005

 (2) Koordináciu a zabezpečenie úloh podľa odseku 1 vykonáva spoločné pracovisko na  sledovanie drogových prekurzorov (ďalej len “spoločné pracovisko“) zriadené ministerstvom vnútra a colným riaditeľstvom po vzájomnej dohode.

 (3)  Colné úrady a colný kriminálny úrad sú oprávnené
a)	kontrolovať zaobchádzanie s určenými látkami podľa osobitného predpisu ^)

^)  Čl. 26 ods. 4 nariadenia Rady (ES) č. 111/2005

1.	aj počas ich prepravy z územia Slovenskej republiky na územie iného členského štátu,^)  pričom konečným užívateľom prepravovanej určenej látky je prevádzkovateľ oprávnený nadobúdať určenú látku podľa právnych predpisov členského štátu, na ktorého územie je určená látka prepravovaná, alebo prepravy určenej látky z územia iného členského štátu na územie Slovenskej republiky, pričom konečným užívateľom určenej látky je oprávnený prevádzkovateľ podľa tohto zákona 

^)  § 2 písm.  b) zákona č. 199/2004 Z.  z.  Colný zákon a o zmene a doplnení niektorých zákonov.

2.	 aj u prevádzkovateľov, ktorí pri zaobchádzaní s určenými látkami kategórie 1 nie sú povinní držať povolenie podľa osobitného predpisu^) a u prevádzkovateľov, ktorí pri zaobchádzaní s určenými látkami kategórie 2 nie sú povinní sa registrovať podľa osobitného predpisu;^) v prípade podozrenia  zo spáchania trestného činu postupujú ich orgánom činným v trestnom konaní,^23)

^)  Čl. 6 ods. 1 nariadenia  Rady (ES) č. 111/2005

^)  Čl. 7 ods.1 nariadenia  Rady (ES) č. 111/2005

b)	kontrolovať dodržiavanie osobitného predpisu ^) a tohto zákona pri vývoze a dovoze určených látok; na tieto účely môžu požadovať informácie od osôb, ktoré zaobchádzajú s určenými látkami; v prípade zistenia porušenia osobitného predpisu ^31) a tohto zákona navrhnú ministerstvu hospodárstva uloženie pokuty podľa § 9,

^) nariadenie Rady (ES) č. 111/2005.

c)	zastaviť ďalšiu prepravu určenej látky v prípade neúplnosti dokumentácie pri preprave^) určenej látky a pozastaviť akúkoľvek ďalšiu činnosť prevádzkovateľov, ktorí pri zaobchádzaní s určenými látkami kategórie 1 nie sú povinní držať povolenie podľa osobitného predpisu^29) a  prevádzkovateľov, ktorí pri zaobchádzaní s určenými látkami kategórie 2 nie sú povinní sa registrovať podľa osobitného predpisu^30).

^) Zákon Národnej rady Slovenskej republiky č. 168/1996 Z. z. o cestnej doprave v znení neskorších predpisov. 
Vyhláška ministra zahraničných vecí Československej socialistickej republiky č. 64/1987 Zb. o Európskej dohode o medzinárodnej cestnej preprave nebezpečných vecí (ADR). 
Zákon Národnej rady Slovenskej republiky č. 315/1996 Z. z. o premávke na pozemných komunikáciách v znení neskorších predpisov. 
Zákon Národnej rady Slovenskej republiky č. 164/1996 Z. z. o dráhach a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a v znení neskorších predpisov 
Vyhláška ministra zahraničných vecí Československej socialistickej republiky č. 8/1985 Zb. o Dohovore o medzinárodnej železničnej preprave (COTIF). 
Zákon č. 143/1998 Z. z. o civilnom letectve (letecký zákon) a o zmene a doplnení niektorých zákonov v znení zákona č. 580/2003 Z. z.. 
Zákon č. 338/2000 Z. z. o vnútrozemskej plavbe a o zmene a doplnení niektorých zákonov. 
Zákon č. 435/2000 Z. z. o námornej plavbe v znení zákona č. 581/2003 Z. z..

      (4) Colné úrady a colný kriminálny úrad navrhnú ministerstvu hospodárstva uloženie pokuty podľa § 9 ak  dokumentácia určená colným úradom alebo colný kriminálny úradom podľa osobitného predpisu,^) nebude doplnená; v prípade podozrenia zo spáchania trestného činu vec postúpia orgánom činným v trestnom konaní.^23)

^) Zákon č. 71/1967 Zb. o správnom konaní (správny poriadok) v znení neskorších predpisov

(5) Colné úrady
a) prepúšťajú určené látky do colného režimu vývoz,^) ak

^) Čl. 161 a 162 Nariadenia Rady (EHS) č. 2913/1992 zo dňa 12. októbra 1992, ktorým sa ustanovuje Colný kódex spoločenstva  (Ú. v. ES L 302 z 19. 10.1992) v platnom znení.

1. deklarant alebo jeho zástupca predloží súčasne s colným vyhlásením originál vývozného povolenia vystaveného na obchodné meno deklaranta, v prípade nepriameho zastúpenia na obchodné meno zastúpenej osoby, ktoré je platné v deň prijatia colného vyhlásenia,
2. množstvo určených látok nepresiahne množstvo uvedené vo vývoznom povolení,
b) podľa potreby doplnia údaje podľa osobitného predpisu^) alebo iné potrebné údaje pri prepúšťaní určených látok do colného režimu vývoz,

^) Čl. 14 ods.1  nariadenia  Rady (ES) č. 111/2005

c) môžu zakázať prepustenie určených látok do navrhovaného colného režimu podľa osobitného predpisu,^)

^)  Čl. 26 ods. 1 nariadenia  Rady (ES) č. 111/2005

d) v prípade zhabania určenej látky postupujú podľa § 8 a oznamujú túto skutočnosť spoločnému pracovisku.

§ 6

Spolupráca orgánov štátnej správy

(1)	Orgány štátnej správy uvedené v § 3 až 5 vrátane  orgánov štátnej správy uvedených   v odseku 3 si navzájom poskytujú informácie o všetkých skutočnostiach súvisiacich s porušovaním ustanovení tohto zákona a zabezpečujú ochranu získaných údajov pred ich zneužitím.

(2)	Orgány štátnej správy uvedené v § 3 až 5 spolupracujú s Európskou komisiou a s orgánmi štátnej správy členských štátov podľa osobitného predpisu.^)

^) Čl. 11 a čl. 16 nariadenia Európskeho parlamentu a Rady (ES) č. 273/2004 a čl. 27 nariadenia  Rady (ES) č. 111/2005

(3)	Ak Ministerstvo práce, sociálnych vecí a rodiny Slovenskej republiky a iné orgány štátnej  správy v oblasti inšpekcie práce podľa osobitného predpisu,^) Ministerstvo obrany Slovenskej republiky (ďalej len „ministerstvo obrany“), Ministerstvo spravodlivosti Slovenskej republiky a Zbor väzenskej a justičnej stráže, ^) Ministerstvo dopravy, pôšt a telekomunikácii Slovenskej republiky,^32) Ministerstvo pôdohospodárstva Slovenskej republiky a  Hasičský a záchranný zbor pri plnení úloh podľa osobitného predpisu^) zistia nedostatky pri zaobchádzaní s určenými látkami, neodkladne ich oznamujú  ministerstvu hospodárstva, ústavu a spoločnému pracovisku. Tým nie  sú  dotknuté  oprávnenia  kontrolných orgánov uvedené v § 7.

^) Zákon č. 95/2000 Z. z. o inšpekcii práce a o zmene a doplnení niektorých zákonov v znení neskorších predpisov.

^) § 18 zákona č. 4/2001 Z. z. o Zbore väzenskej a justičnej stráže v znení neskorších predpisov.

^) § 7 zákona č. 315/2001 Z. z. o Hasičskom a záchrannom zbore v znení neskorších predpisov.

(4)	Ak orgány štátnej správy uvedené v odseku 3 a v § 3, 4 a 5 ods. 3 a 4  v rámci činnosti vykonávanej podľa tohto zákona zistia, že došlo k zneužitiu určených látok alebo nadobudnú podozrenie zo zneužitia určených látok na nezákonnú výrobu omamných a psychotropných látok, postúpia vec orgánom činným v trestnom konaní ^23) a súčasne so zaslaním originálu oznámenia tejto skutočnosti zašlú rovnopis oznámenia aj spoločnému pracovisku.

§ 7

Kontrolná činnosť

(1)	Orgány štátnej správy uvedené v § 3 až 5 kontrolujú v rámci svojej pôsobnosti dodržiavanie ustanovení tohto zákona a povinností prevádzkovateľa podľa osobitných predpisov,^1) ako aj plnenie nimi vydaných rozhodnutí a opatrení a v rámci svojej pôsobnosti vydávajú záväzné opatrenia na odstránenie zistených nedostatkov.

(2)	Orgány vykonávajúce kontrolnú činnosť postupujú pri svojej činnosti podľa osobitného predpisu ^), ak tento zákon neustanovuje inak. 

^) Zákon Národnej rady Slovenskej republiky č. 10/1996 Z. z. o kontrole v štátnej správe v znení neskorších predpisov.

(3)	Zamestnanci orgánov vykonávajúcich kontrolnú činnosť sú pri výkone kontrolnej činnosti oprávnení 
a)	používať technické prostriedky umožňujúce zdokumentovanie kontrolovaných objektov,
b)	na náklady prevádzkovateľa odoberať na účely rozboru vzorky určených látok, zmesí alebo prípravkov obsahujúcich určené látky tak, že
1.	prvú časť vzorky, ktorú nemožno deliť bez toho, aby bol ohrozený účel, na aký bola odobratá, si zoberie zamestnanec orgánu vykonávajúceho kontrolnú činnosť, 
2.	druhá časť rovnakého druhu ako odobratá vzorka sa ponechá u prevádzkovateľa, ktorý je povinný zabezpečiť ju proti znehodnoteniu a
3.	 tretiu časť, ktorá slúži ako vzorka v prípade rozhodovania sporu, zabezpečí zamestnanec orgánu štátnej správy vykonávajúceho kontrolnú činnosť s prítomným zamestnancom prevádzkovateľa proti znehodnoteniu tak, aby mohla slúžiť ako dôkazný prostriedok pri preskúmaní súdom podľa § 10 ods. 2; rozbor odobratých vzoriek vykonáva špecializované pracovisko ministerstva vnútra.

(4) Zamestnanci orgánov štátnej správy vykonávajúcich kontrolnú činnosť sú povinní o odobratí vzorky  vydať písomné potvrdenie, v ktorom uvedú dôvod odobratia vzorky a jej množstvo.

(5) Orgán vykonávajúci kontrolnú činnosť môže v prípadoch podľa osobitných predpisov^) podať ústavu návrh na pozastavenie činností uvedených v povolení.

^) Čl. 3 ods.4 nariadenia parlamentu a Rady (ES) č. 273/2004  a čl. 6 ods. 2 nariadenia  Rady (ES) č. 111/2005

 (6) Do objektov ministerstva vnútra, ministerstva obrany, Slovenskej informačnej služby a do objektov, v ktorých sa vykonáva väzba alebo trest odňatia slobody, môžu orgány vykonávajúce kontrolnú činnosť vstúpiť len po predchádzajúcom súhlase ich štatutárneho orgánu.

§ 8

Predaj prepadnutých alebo zhabaných určených látok
a ich zneškodňovanie

(1)	Určenú látku, ktorá bola zhabaná alebo prepadla v prospech štátu,^) možno predať prevádzkovateľovi alebo zneškodniť pod dohľadom colných úradov na náklady prevádzkovateľa alebo na náklady toho, komu bola určená látka zhabaná a ktorý ju držal alebo vlastnil v rozpore s týmto zákonom a osobitnými predpismi.^1) 

^) § 70 až 84 zákona č. 199/2004 Z. z. Colný zákon a o zmene a doplnení niektorých zákonov.

(2)	Colný úrad je oprávnený predať určenú látku kategórie 1 len prevádzkovateľovi, ktorý je držiteľom povolenia ^10) a určenú látku kategórie 2 len prevádzkovateľovi, ktorý je držiteľom registrácie. ^10)

(3)	Určenú látku kategórie 1 môže zneškodniť len prevádzkovateľ, ktorý je držiteľom povolenia .

(4)	Určenú látku kategórie 2 v množstvách vyšších ako sú prahové množstvá podľa osobitného predpisu^) môže zneškodniť len prevádzkovateľ, ktorý je držiteľom registrácie.

^) Príloha II nariadenia parlamentu a Rady (ES) č. 273/2004

(5)	Určené látky sa zneškodňujú ako odpad podľa osobitného predpisu. ^)

^) Zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov.

§ 9
Pokuty

(1)	Ministerstvo hospodárstva uloží prevádzkovateľovi pokutu 
a)	do 500.000,- Sk za porušenie povinností pri vedení dokumentácie 
                  podľa osobitných predpisov,^)

^) Čl. 4 a 5 nariadenia parlamentu a Rady (ES) č. 273/2004  a čl. 3 a 4 nariadenia  Rady (ES) č. 111/2005

            b) do 2 000.000, - Sk za porušenie oznamovacích povinností podľa osobitných predpisov,^)

^)  Čl. 8 ods.1 nariadenia parlamentu a Rady (ES) č. 273/2004  a čl. 9 ods. 1 nariadenia  Rady (ES) č. 111/2005

c)	do 5 000.000, - Sk za porušenie povinností pri označovaní určených látok a oznamovaní súhrnných ročných množstiev určených látok podľa osobitných predpisov,^) 

^)  Čl. 7 a čl.8 ods.2 nariadenia parlamentu a Rady (ES) č. 273/2004  a čl. 5 a čl. 9 ods. 2 nariadenia  Rady (ES) č. 111/2005

d)	do 10 000.000, - Sk za opakované porušenie povinností podľa písmen a) až c).

(2) Ministerstvo hospodárstva na základe oznámenia orgánov štátnej správy vykonávajúcich kontrolu ako aj na základe vlastných zistení uloží prevádzkovateľovi pokutu za neodstránenie zistených nedostatkov kontrolnými orgánmi; výška uloženej pokuty predstavuje jeden a pol násobok pokuty, ktorá mohla byť uložená vo výške podľa odseku 1 písm. a) až c). 

 (3) Pri ukladaní pokút podľa odsekov 1 a 2 prihliada ministerstvo hospodárstva na závažnosť porušenia povinností a na rozsah ich škodlivých následkov.

      (4) Pokutu možno uložiť do jedného roka odo dňa, keď sa ministerstvo hospodárstva dozvedelo o porušení povinnosti, najneskôr však do troch rokov odo dňa, keď k porušeniu povinnosti došlo.
        
 (5) Výnosy z pokút sú príjmom štátneho rozpočtu.

§ 10
Konanie

(1)	Na konanie vo veciach upravených týmto zákonom sa vzťahujú všeobecné predpisy o správnom konaní,^33)  ak tento zákon neustanovuje inak.

(2)	Právoplatné rozhodnutia vo veciach upravených týmto zákonom sú preskúmateľné súdom podľa osobitného predpisu.^)

^) Občiansky súdny poriadok.

§ 11
Záverečné ustanovenie

Ak sa vo všeobecne záväzných právnych predpisoch^) v súvislosti s omamnými látkami a psychotropnými látkami používa pojem prekurzory rozumejú sa tým drogové prekurzory podľa osobitných predpisov. ^1)

^)Napríklad Trestný zákon, Trestný poriadok a Živnostenský zákon.

§ 12
Zrušovacie ustanovenia

Zrušujú sa
1.	zákon č. 219/2003 Z. z. o zaobchádzaní s chemickými látkami, ktoré možno zneužiť na  nezákonnú  výrobu  omamných látok a psychotropných látok a o zmene  zákona   č.  455/1991 Zb.  o živnostenskom podnikaní (živnostenský zákon) v znení neskorších predpisov,
2.	2. vyhláška Ministerstva hospodárstva Slovenskej republiky č. 349/2003 Z. z., ktorou  sa  vykonávajú   niektoré  ustanovenia  zákona   č.  219/2003 Z. z.  o zaobchádzaní s chemickými látkami, ktoré možno zneužiť na nezákonnú výrobu omamných látok a psychotropných látok a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení vyhlášky ministerstva hospodárstva Slovenskej republiky č. 101/2004 Z. z. 

Čl. II

Zákon č. 652/2004 Z. z. o orgánoch štátnej správy v colníctve a o zmene a doplnení niektorých zákonov sa dopĺňa takto:

         V § 3 ods. 1 písm. a) sa za slovami „s tretími štátmi“  dopĺňajú slová „a na vnútornom trhu, ak tak ustanovujú osobitné  predpisy ^4a),“

Poznámka pod čiarou k odkazu 4a znie:
^4a) Napríklad zákon ...../2005 Z. z. o drogových prekurzoroch a o zmene a doplnení niektorých zákonov, Nariadenie  Rady (ES) č. 111/2005, ktorým sa ustanovujú pravidlá sledovania obchodu s drogovými prekurzormi medzi Spoločenstvom a tretími krajinami zo dňa 22.decembra.2004 (Ú. v. EÚ L 022 z 26.1.2005) a Nariadenie Európskeho parlamentu a Rady (ES) č. 273/2004 zo dňa 11. februára 2004 o drogových prekurzoroch (Ú. v. EÚ L 047 z 18.2.2004). 

Čl. III

Zákon Národnej rady Slovenskej republiky č. 168/1996 Z. z. o cestnej doprave v znení zákona Národnej rady Slovenskej republiky č. 386/1996 Z. z., zákona č. 58/1997 Z. z., zákona č.340/2000 Z. z., zákona č.416/2001 Z. z., zákona č.506/2002 Z. z., zákona č.534/2003 Z. z. a zákona č.114/2004 Z. z. sa mení takto:

      V § 31 ods. 3 znie:
         „ (3) Colné orgány na území Slovenskej republiky sú oprávnené kontrolovať, či sú vozidlá vybavené dokladmi podľa tohto zákona. Ak zistia nedostatky, nepovolia ďalšiu prepravu tovaru vozidlom až do ich odstránenia.“

Čl. IV

Zákon Národnej rady Slovenskej republiky č. 145/1995 Z. z. o správnych poplatkoch v znení zákona Národnej rady Slovenskej republiky č. 123/1996 Z. z., zákona Národnej rady Slovenskej republiky č. 224/1996 Z. z., zákona č. 70/1997 Z. z., zákona č. 1/1998 Z. z., zákona č. 232/1999 Z. z., zákona č. 3/2000 Z. z., zákona č. 142/2000 Z. z., zákona č. 211/2000 Z. z., zákona č. 468/2000 Z. z., zákona č. 553/2001 Z. z., zákona č. 96/2002 Z. z., zákona č. 118/2002 Z. z., zákona č.215/2002 Z. z., zákona č. 237/2002 Z. z., zákona č. 418/2002 Z. z., zákona č. 457/2002 Z. z., zákona č. 465/2002 Z. z., zákona č. 477/2002 Z. z., zákona č. 480/2002 Z. z., zákona č. 190/2003 Z. z., zákona č. 217/2003 Z. z., zákona č. 245/2003 Z. z., zákona č. 450/2003 Z. z., zákona č. 469/2003 Z. z., zákona č. 583/2003 Z. z., zákona č. 5/2004 Z. z., zákona č. 199/2004 Z. z., zákona č. 204/2004 Z. z., zákona č. 434/2004 Z. z., zákona č. 533/2004 Z. z., zákona č. 541/2004 Z. z. , zákona č. 572/204 Z. z. , zákona č. 578/2004 Z. z. , zákona č. 581/2004 Z. z. , zákona č. 633/2004 Z. z. , zákona č. 653/2004 Z. z. , zákona č. 656/2004 Z. z. , zákona č. 725/2004 Z. z. , zákona č. 5/2005 Z. z. a zákona č. 8/2005 Z. z. sa mení a dopĺňa takto:

1.  V prílohe Sadzobník správnych poplatkov v časti VIII - Finančná správa a obchodná činnosť sa v položke 151 písm. a) slová „prekurzormi“ nahrádzajú slovami „určenými látkami“ a v písm. b) sa za slovom „povolenia“ dopĺňajú slová „ alebo registrácie“.

      2.  V prílohe Sadzobník správnych poplatkov v časti VIII – Finančná správa a obchodná   činnosť  v položke 154 písm. g) znie:
            „g) Vydanie povolenia na vývoz určených látok alebo povolenia na dovoz určených        látok  ..............1 000 Sk.“

          Čl. V

Zákon č. 455/1991 Zb. o živnostenskom podnikaní (živnostenský zákon) v znení zákona č. 231/1992 Zb., zákona č. 600/1992 Zb., zákona Národnej rady Slovenskej republiky             č. 132/1994 Z. z., zákona Národnej rady Slovenskej republiky č. 200/1995 Z. z., zákona Národnej rady Slovenskej republiky č. 216/1995 Z. z., zákona Národnej rady Slovenskej republiky č. 233/1995 Z. z., zákona Národnej rady Slovenskej republiky č. 123/1996 Z. z., zákona   Národnej   rady   Slovenskej   republiky   č. 164/1996  Z.  z.,  zákona  Národnej   rady Slovenskej republiky č. 222/1996 Z. z., zákona Národnej rady Slovenskej republiky                č. 289/1996 Z. z., zákona Národnej rady Slovenskej republiky č. 290/1996 Z. z., zákona         č. 288/1997 Z. z., zákona č. 379/1997 Z. z., zákona č. 70/1998 Z. z., zákona č. 76/1998 Z. z., zákona č. 126/1998 Z. z., zákona č. 129/1998 Z. z., zákona č. 140/1998 Z. z., zákona              č. 143/1998 Z. z., zákona č. 144/1998 Z. z., zákona č. 161/1998 Z. z., zákona č. 178/1998      Z. z., zákona č. 179/1998 Z. z., zákona č. 194/1998 Z. z., zákona č. 263/1999 Z. z., zákona     č. 264/1999 Z. z., zákona č. 119/2000 Z. z., zákona č. 142/2000 Z. z., zákona č. 236/2000      Z. z., zákona č. 238/2000 Z. z., zákona č. 268/2000 Z. z., zákona č. 338/2000 Z. z., zákona     č. 223/2001 Z. z., zákona č. 279/2001 Z. z., zákona č. 488/2001 Z. z., zákona č. 554/2001      Z. z., zákona č. 261/2002 Z. z., zákona č. 284/2002 Z. z., zákona č. 506/2002 Z. z., zákona č. 190/2003 Z. z., zákona č. 219/2003 Z. z., zákona č. 245/2003 Z. z., zákona č. 423/2003 Z. z., zákona č. 515/2003 Z. z., zákona č. 586/2003 Z. z., zákona č. 602/2003 Z. z., zákona č. 347/2004 Z. z., zákona č. 350/2004 Z. z., zákona č. 365/2004 Z. z., zákona č. 420/2004 Z. z., zákona č. 533/2004 Z. z. , zákona č. 544/2004 Z. z. a  zákona č. 624/2004 Z. z. sa mení  takto: 

V § 3 ods. 2 písm. j) sa slová „určenými látkami skupiny I, určenými látkami skupiny II a vývoz určených látok skupiny III^22a)“ nahrádzajú slovami:
„určenými látkami kategórie 1, určenými látkami kategórie 2 a vývoz určených látok kategórie 3 ^22a)“.

         Poznámka pod čiarou k odkazu 22a znie:

         „ ^22a)  Zákon č. ...../...... o drogových prekurzoroch  a o zmene a doplnení niektorých zákonov

Čl. VI

Zákon č. 140/1998 Z. z. o liekoch a zdravotníckych pomôckach a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení  zákona Národnej rady Slovenskej republiky č. 220/1996 Z. z. o reklame v znení neskorších predpisov, v znení zákona č. 104/1999 Z. z., zákona č. 264/1999 Z. z., zákona č. 370/1999 Z. z., zákona č. 119/2000 Z. z., zákona č. 147/2001 Z. z., zákona č. 416/2001 Z. z., zákona č. 488/2001 Z. z., zákona č. 553/2001 Z. z., zákona č. 216/2002 Z. z., zákona č. 457/2002 Z. z., zákona č. 256/2003 Z. z. a zákona č. 9/2004 Z. z.
sa dopĺňa takto 

V § 58 ods.2 sa za slovo „farmácie“ vkladajú slová „a drogových prekurzorov ^19a ^a)“

Poznámka pod čiarou k odkazu 19a a) znie:
^19 ^a ^a)„Zákon č....../2005 Z. z. o drogových prekurzoroch a o zmene a doplnení niektorých zákonov.“

Čl. VII

Tento zákon  nadobúda účinnosť 18. augusta 2005.